**NÁRODNÁ RADA SLOVENSKEJ REPUBLIKY**

**IV. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: 675/2009

**1030a**

**I n f o r m á c i a**

o prerokovaní **Návrhu poslancov Národnej rady Slovenskej republiky Ľudmily MUŠKOVEJ a Štefana ZELNÍKA na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov (tlač 1030)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**I.**

 Národná rada Slovenskej republiky uznesením č. 1385  z 21. apríla 2009 po prerokovaní Návrhu poslancov Národnej rady Slovenskej republiky Ľudmily MUŠKOVEJ a Štefana ZELNÍKA na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov (tlač 1030) v prvom čítaní rozhodla, že podľa § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky prerokuje uvedený materiál v druhom čítaní a prideľuje návrh podľa § 74 ods. 1 citovaného zákona na prerokovanie

 Ústavnoprávnemu výboru NR SR

 Výboru NR SR pre ľudské práva, národnosti a postavenie žien

 a Výboru NR SR pre zdravotníctvo.

**II.**

 Gestorský výbor nedostal žiadne pozmeňujúce a doplňujúce návrhy poslancov, ktorí nie sú členmi výborov, ktorým bol návrh zákona pridelený (§ 75 ods. 2 zákona č. 350/1996 Z. z. ).

**III.**

 **Ústavnoprávny výbor Národnej rady Slovenskej republiky** prerokoval Návrh poslancov Národnej rady Slovenskej republiky Ľudmily MUŠKOVEJ a Štefana ZELNÍKA na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov (tlač 1030) dňa 9. júna 2009. Výbor **neprijal platné uznesenie,** nakoľko návrh uznesenia nezískal súhlas nadpolovičnej väčšiny prítomných poslancov podľa § 52 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (výpis zo zápisnice z 9. júna 2009).

**Výbor Národnej rady Slovenskej republiky pre ľudské práva, národnosti a postavenie žien** prerokoval Návrh poslancov Národnej rady Slovenskej republiky Ľudmily MUŠKOVEJ a Štefana ZELNÍKA na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov (tlač 1030) dňa 4. júna 2009.

Výbor nesúhlasil s návrhom a odporučil Národnej rade Slovenskej republiky **nepokračovať v rokovaní** o návrhu poslancov Národnej rady Slovenskej republiky Ľudmily MUŠKOVEJ a Štefana ZELNÍKA na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov (uzn. č. 197 zo 4. júna 2009).

 **Výbor Národnej rady Slovenskej republiky** **pre zdravotníctvo** prerokoval Návrh poslancov Národnej rady Slovenskej republiky Ľudmily MUŠKOVEJ a Štefana ZELNÍKA na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov (tlač 1030) dňa 9. júna 2009 a odporučil Národnej rade Slovenskej republiky návrh zákona schváliť s pripomienkami (uznesenie č. 165 z 9. júna 2009).

**IV.**

 Z uznesení výborov uvedených pod bodom III. tejto správy vyplývajú tieto pozmeňujúce a doplňujúce návrhy:

1. V čl. I sa v úvodnej vete slová „v znení neskorších predpisov“ nahrádzajú slovami „v znení zákona č. 82/2005 Z. z., zákona č. 350/2005 Z. z., zákona č. 538/2005 Z. z., zákona č. 660/2005 Z. z., zákona č. 282/2006 Z. z., zákona č. 518/2007 Z. z., zákona č. 662/2007 Z. z., zákona č. 489/2008 Z. z. a zákona č. 192/2009 Z. z.“.

Legislatívno-technická úprava.

**Výbor NR SR pre zdravotníctvo**

1. V čl. I, 3. bode sa v § 6b ods. 1 na konci pripájajú slová „alebo jej zákonného zástupcu“.

Doplnenie sa navrhuje z dôvodu, že podľa § 6 ods. 6 zákona č. 576/2004 Z. z. o zdravotnej starostlivosti môže dať informovaný súhlas (okrem prípadu uvedeného v § 6a) len osoba, ktorá je plne spôsobilá na právne úkony. Za neplnoletú osobu, resp. osobu pozbavenú spôsobilosti na právne úkony, musí dať informovaný súhlas na poskytnutie zdravotnej starostlivosti (aj umelého prerušenia tehotenstva) zákonný zástupca.

**Výbor NR SR pre zdravotníctvo**

1. V čl. I, 3. bode v § 6b ods. 2 úvodná veta znie: „Poučenie predchádzajúce informovanému súhlasu sa musí poskytnúť spôsobom ustanoveným v § 6 ods. 2 a musí zahŕňať informácie o“.

Upresnenie ustanovenia, aby bolo jednoznačné, že uvedené informácie sú súčasťou poskytnutia poučenia a že lekár je povinný poskytnúť poučenie spôsobom uvedeným v § 6 ods. 2. Osoby, ktorým je lekár povinný poskytnúť poučenie upravuje § 6 ods. 1 zákona č. 576/2004 Z. z. o zdravotnej starostlivosti.

**Výbor NR SR pre zdravotníctvo**

 4. V čl. I, 3. bode sa v § 6b ods. 2 písm. c) slová „nenarodeného dieťaťa“ nahrádzajú slovami „embria alebo plodu“.

Slová „nenarodené dieťa“ sa nahrádzajú pojmom „embrio alebo plod“, bežne používaným v legislatíve i v lekárskej praxi.

**Výbor NR SR pre zdravotníctvo**

5. V čl. I, 3. bode sa v  § 6b ods. 3 číslovka „72“ nahrádza číslovkou „48“.

Čas od odoslania hlásenia po vykonanie prerušenia tehotenstva sa skracuje na 42 hodín. Tento čas je nevyhnutné minimum aj pre lekára, ktorý potrebuje na predoperačné vyšetrenia.

**Výbor NR SR pre zdravotníctvo**

6. V čl. I, 3. bode v § 6b ods. 4 sa slová „neplnoletú osobu“ nahrádzajú slovami „osobu, ktorá nedovŕšila vek šestnásť rokov“.   Pripája sa veta, ktorá znie:

 „Zákonnému zástupcovi osoby, ktorá dovŕšila vek šestnástich rokov, avšak nedosiahla vek osemnásť rokov sa poskytnú informácie podľa odseku 2 a 3“.

Zákon o zdravotnej starostlivosti vyžaduje pred vykonaním každého lekárskeho zákroku, a teda aj pred UMT, poučenie aj zákonného zástupcu neplnoletej osoby. Informovaný súhlas zákonného zástupcu by sa tak vyžadoval iba v prípade, ak by šlo o osobu mladšiu ako 16 rokov.

**Výbor NR SR pre zdravotníctvo**

1. V čl. I, 3. bode sa v § 6b odsek 4 vypúšťa.

Podľa § 6 ods. 6 zákona č. 576/2004 Z. z. o zdravotnej starostlivosti môže dať informovaný súhlas (okrem prípadu uvedeného v § 6a) len osoba, ktorá je plne spôsobilá na právne úkony. Za neplnoletú osobu, resp. osobu pozbavenú spôsobilosti na právne úkony musí dať informovaný súhlas na poskytnutie zdravotnej starostlivosti (aj umelého prerušenia tehotenstva) zákonný zástupca. Uvedená úprava je navrhnutá na premietnutie v § 6b ods. 1.

**Výbor NR SR pre zdravotníctvo**

1. V čl. I, 3. bode sa označenie odkazov a poznámok pod čiarou k odkazom 7, 8, 9 nahrádza označením 6a, 6b a 6c a súčasne sa vypúšťa táto veta: „Nasledujúce poznámky pod čiarou sa prečíslujú.“.

Legislatívno-technická úprava; nové poznámky pod čiarou je potrebné vložiť medzi existujúce, nie je možné prečíslovávať všetky existujúce poznámky pod čiarou.

**Výbor NR SR pre zdravotníctvo**

1. V čl. I, sa 3. a 4. bod spojí do jedného bodu, v  ktorom úvodná veta bude znieť: „Za § 6a sa vkladajú § 6b a 6c, ktoré vrátane nadpisov znejú:“. Ďalší bod návrhu zákona sa primerane prečísluje.

Legislatívno-technická úprava.

**Výbor NR SR pre zdravotníctvo**

1. V čl. I, 4. bode v § 6c ods. 1 sa slová „ktorý ustanoví“ nahrádzajú slovom „ktorým“; v § 6c ods. 1 písm. a) sa pred slová „podrobnosti“ dopĺňa slovo „ustanoví“, v § 6c ods. 1 písm. b) sa pred slová „podrobnosti“ dopĺňa slovo „ustanoví“ a v § 6c ods. 1 písm. c) sa pred slová „organizáciu“ dopĺňa slovo „určí“.

Ide o presnejšiu formuláciu, kedy z textu je jasné, že ministerstvo zdravotníctva nevytvára novú organizáciu, ktorá prijíma vyhodnocuje vyhlásenia, ale ponecháva sa na voľnej úvahe ministerstva, ktorú organizáciu určí. Predpokladá sa, že to bude Národné centrum informácií, ktoré sa touto činnosťou zaoberá.

**Výbor NR SR pre zdravotníctvo**

1. V čl. I, 4. bode v § 6c ods. 2 sa za slová „štvrťrok“ pripája veta, ktorá znie: „Podrobnosti a podmienky zverejnenia v zozname podľa prvej vety ustanoví ministerstvo zdravotníctva všeobecne záväzným predpisom.“.

Ministerstvo určí podrobnosti a podmienky zverejnenia.

**Výbor NR SR pre zdravotníctvo**

**V.**

 Gestorský výbor rokoval o stanoviskách výborov ako aj o návrhu spoločnej správy k Návrhu poslancov Národnej rady Slovenskej republiky Ľudmily MUŠKOVEJ a Štefana ZELNÍKA na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov (tlač 1030) dňa 16. júna 2009. Výbor neschválil spoločnú správu výborov. Z uvedeného dôvodu predkladám Národnej rade Slovenskej republiky informáciu.

 Výbor uznesením č. 158 zo 7. apríla 2009 poveril spravodajkyňu **Darinu G a b á n i o v ú**  informovať Národnú radu Slovenskej republiky o priebehu a výsledkoch rokovaní výborov podľa § 80 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Bratislava, 16. júna 2009

**Viliam N o v o t n ý**

predseda

Výboru Národnej rady Slovenskej republiky

pre zdravotníctvo